a6 J U D I C I A F C U L T A T U M. 



n 



Quae scriptio cum multa contineat de Minerarum Ferri analysi Chemica et 

 ad ejusdem metalli metallurgical!! historiam pertincntia satis accurate con- 

 scripta , eo magis dolendum est, auctorem quaestionis propositum neglexisse , 

 ita quidem , ut prior pars quaestionis imperfecte neque accurate sit tractata , 

 nimisque Mineralogiae imperiturn arguat auctorem. Neque posterioris partis 

 tractatio Facultati satisfecit, neque dcnique sermonis puritate haec scriptio 

 commendatur. 



Ad quaestionem Zoologicam : 



Systematice enumerentur species indigenae Reptilium ex ordine Batra- 

 chiorum , addita unius saltern specie! anatome et praesertim osteogra- 

 phia accurata , non ex aliorum scriptis desumta , sed ab ipsa natura 

 p'etita", 



duas accepit Facultas Commentationes, alteram his BL ASH verbis inscriptam: 

 Habet Rana quod curiosum fatiget , licet adspectu vilis ac ciconiarum 

 victima ; alteram hoc lemmate distinctam : Discens, non docensj utram- 

 que laudibus suis non destitutam , posteriorem tamen festinanter nimis ne- 

 que satis accurate conscriptam , ita ut in anatomica parte multa eaquc gra- 

 vissima desiderentur. Prior vero responsio et sermonis elegantia se com- 

 mendavit et Auctoris industriam , studii assiduitatem ingeniique felicitatem 

 probavit egregie. Physiologiam quoque anatomicis descriptionibus adjunxit 

 Auctor , et in osteologica pa.'te etiam Osteogenesin perscrutatus est , quemad- 

 modum addito commentationi gyrini sceleto , quod ipse confecerat , Facultati 

 probavit. Has ob causas non dubitavit Facultas egregium hujus responsionis 

 Auctorem praemio condecorare. 



Aperta schedula , nomen prodiit HECTORIS LIVII VAN ALTENA, Philos. 

 Natur. et Math. Candidate in Athenaeo Franequerano. 



Alteram vero scriptionem cum in parte systematica species rectius di- 

 stinctae et nonnullae , quas omiserat prorsus prioris scriptionis Auctor , enu- 

 meratae sint , cumque accurate conscripta sit Osteologia , quam , additis 

 iconibus pluribus, aeque ac Myologiam illustravit Auctor, laudis accessio- 

 ne et honorifico testimonio dignum judicavit Facultas. Auctor hujus com- 

 mentationis est: PAUI.US JACOBUS LEDEBOER, ia hac Academia Med. 



Studiosus. 



PRO- 



